Diari Oficial de la Generalitat Valenciana


Sumari del DOGV 4244, del 08-05-2002 (2002/4674)

ORDE de 29 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim per a diverses ajudes i subvencions públiques destinades al foment de l'ocupació de persones amb discapacitat, i es modifica l'Orde de 29 de desembre de 2000, de la Conselleria d'Economia, Hisenda i Ocupació, per la qual se n'estableixen les bases reguladores i el procediment general per a la concessió de les ajudes i subvencions públiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4674


Data del document
:   29-04-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda a l'ocupació
    * discapacitat
    * ajuda pública
    * suport econòmic

ORDE de 29 d'abril de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim per a diverses ajudes i subvencions públiques destinades al foment de l'ocupació de persones amb discapacitat, i es modifica l'Orde de 29 de desembre de 2000, de la Conselleria d'Economia, Hisenda i Ocupació, per la qual se n'estableixen les bases reguladores i el procediment general per a la concessió de les ajudes i subvencions públiques. [2002/X4674]
  
Les bases reguladores i el procediment general de concessió de les ajudes i subvencions públiques destinades al foment de l'ocupació de persones amb discapacitat es troben regulades mitjançant l'Ordre de 29 de desembre de 2000, de la Conselleria d'Economia, Hisenda i Ocupació, i les seues modificacions, arreplegades en les ordres de 24 d'abril de 2001 i 26 de novembre de 2001, de la mateixa Conselleria.
  
En compliment d'allò que s'ha disposat per la disposició addicional primera de l'Ordre de 29 de desembre de 2000 citada i l'article 47.11 del text refós de la Llei d'Hisenda Pública de la Generalitat Valenciana, i d'acord amb el que preveu la Llei de Pressupostos de la Generalitat per a l'any 2002, mitjançant aquesta ordre es dóna publicitat a la línia de crèdit i a l'import global màxim destinat a la concessió de les ajudes previstes en les bases reguladores d'aquellqa per a l'any 2002.
  
Així mateix, es considera convenient modificar la citada Ordre a fi d'aclarir determinats aspectes que poden induir a confusió. En aquest sentit, per a les ajudes a la contractació indefinida de discapacitats es considera necessari incorporar al text de la disposició les exclusions introduïdes per la disposició addicional cinquena de la Llei 24/2001, de 27 de desembre, de Mesures Fiscals, Administratives i de l'Ordre Social. D'altra banda, en les ajudes destinades a centres Especials d'Ocupació, a més d'aclarir qüestions puntuals, s'unifiquen diversos terminis de justificació per al pagament de les ajudes a fi d'agilitzar-lo al màxim. En últim terme s'introdueixen algunes modificacions en el programa «Ocupació amb Suport» orientades a incrementar el nombre d'insercions subvencionables.
  
Per això, i en virtut de les facultats que em confereix l'article 35 de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública,
  
ORDENE
  
Article 1
  
Per a l'exercici de 2002, i de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV de 31 de desembre de 2001), les ajudes previstes per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de les ajudes i subvencions públiques destinades al foment de l'ocupació de persones amb discapacitat, es finançaran a càrrec del programa 322.10 «Foment de l'Ocupació» del Servei Valencià d'Ocupació i Formació, capítols, línies i imports que a continuació s'indiquen:
  
a) Les ajudes establides en els títols II (Centres Especials d'Ocupació, excepte les destinades a la inversió i despeses financeres), i VI (Foment de l'ocupació autònoma per a persones amb alguna discapacitat), de l'Ordre es finançaran a càrrec del capítol IV (codi línia T2240) amb un import global màxim d'35.762.048,00 euros.
  
b) Les ajudes establides en els títol II, capítol II (Despeses financeres) de l'Ordre es finançaran a càrrec del capítol IV (codi línia T4181), amb un import global màxim de 60.100,00 euros.
  
c) Les ajudes establides en els títols III (Ocupació amb suport) i V (Suport a la contractació temporal de persones amb discapacitat) de l'Ordre, es finançaran a càrrec del capítol IV (codi línia T2240), amb un import global màxim de 980.220,00 euros, dels que 686.160,00 euros són finançats pel Fons Social Europeu.
  
d) Les ajudes establides en el títol IV (Suport a la contractació indefinida de treballadors minusvàlids) de l'Ordre es finançaran a càrrec del capítol IV (codi línia T2944) amb un import global màxim de 4.800.000,00 euros.
  
e) Les ajudes a la inversió establides en el títol II (per a adaptació de llocs de treball i eliminació de barreres arquitectòniques a centres Especials d'Ocupació) de l'Ordre es financen a càrrec del capítol VII (codi comptable T2243) amb un import global màxim de 184.270,00 euros.
  
f) Les ajudes a la inversió establides en el títol IV (per a l'adaptació dels llocs de treball), de l'Ordre es financen a càrrec del capítol VII (codi comptable T2243) amb un import global màxim de 92.135,00 euros.
  
Article 2
  
Es modifica la redacció de l'apartat 2 de l'article 18, que queda redactat com segueix:
  
«2. Termini
  
El termini per a presentar les sol·licituds per a l'obtenció de les ajudes regulades en aquest capítol s'iniciarà l'1 de gener i finalitzarà el dia 30 de juny de l'any de la convocatòria».
  
Article 3
  
Es modifica el paràgraf primer de l'article 19 de l'Ordre de 29 de desembre, de la Conselleria d'Economia, Hisenda i Ocupació, que queda redactat com segueix:
  
«Les ajudes per a la creació o l'ampliació de llocs de treball es justificaran en el termini que determine la resolució de concessió i en tot cas, el termini màxim de presentació dels justificants serà el dia 31 d'octubre de l'any de la convocatòria i es lliurarà d'una sola vegada prèvia presentació de la següent documentació:[?]».
  
Article 4
  
a) S'afegeix un últim paràgraf a l'apartat 2.1 de l'article 20 de l'Ordre de 29 de desembre, amb la següent redacció:
  
«Es podrà subvencionar el cost salarial per a les previsions d'ampliació de plantilla dels mesos de novembre i desembre tot justificant la contractació i el pagament dels salaris d'acord amb el que preveu l'article 24.2 per al cinqué termini de justificació de l'ajuda de costos salarials».
  
b) Es modifica la redacció de l'apartat 3 de l'article 20 que queda redactat en la forma següent:
  
«3. Subvencions per assistència tècnica destinades a:
  
a) Estudis de viabilitat, organització, comercialització, diagnosi i d'altres de naturalesa anàloga, fins al 50% del cost del servici prestat.
  
b) Auditories i informes econòmics, fins al 50% del cost del servici prestat.
  
c) Assessorament en les diverses àrees de gestió empresarial fins al 50% del cost del servici prestat.
  
Retribució del personal directiu, fins al 50% del cost del servici prestat amb un límit màxim de 1.504 euros mensuals, exclosa la Seguretat Social, dins d'aquestos límits, la quantia de la subvenció serà proporcional a la plantilla del centre.
  
d) Excepcionalment, es podrà subvencionar la contractació de personal o de servicis de suport laboral, psicològic, terapèutics o de rehabilitació que realitzen aquestes funcions com a mínim durant sis mesos consecutius atenent almenys tres treballadors discapacitats psíquics de plantilla. L'import d'aquesta ajuda es calcularà a raó de 180 euros mensuals per cada discapacitat psíquic atés, fins a un màxim de 1.202 euros mensuals d'ajuda per personal contractat o servicis de suport incloses les pagues extraordinàries, amb un límit de catorze mensualitats. En cap cas la quantia de l'ajuda podrà superar el cost salarial del personal de suport, exclosa la Seguretat Social».
  
Article 5
  
1. S'afegeix un últim punt en l'apartat 1.b) de l'article 23 amb el següent enunciat:
  
«Les sol·licituds de subvencions per a les previsions d'ampliació de plantilla dels mesos de novembre i desembre hauran d'acompanyar-se de la corresponent memòria econòmica justificativa dels costos de manteniment salarial de la plantilla per a aquestos dos mesos».
  
2. S'afegeix un últim enunciat a l'apartat 2 de l'article 23 del següent tenor literal:
  
«Les sol·licituds de manteniment salarial sobre previsions d'ampliació de plantilla dels mesos de novembre i desembre es presentaran durant el mes d'octubre de l'any de la convocatòria».
  
Article 6
  
Es modifica la redacció dels apartats 2, 3 i 4 de l'article 24, que queda com segueix:
  
«2. Per a les ajudes als costos salarials de l'article 20.2.1, aquestos es justificaran mitjançant la presentació dels rebuts de salaris degudament firmats i document bancari de transferència que n'acredite el pagament. L'aportació de la documentació indicada es realitzarà en els terminis que s'arrepleguen a continuació, juntament amb una llista mensual de treballadors discapacitats d'alta, que s'arreplegarà en imprés normalitzat mentre no facilite el SERVEF als beneficiaris de les ajudes l'aplicació informàtica SIDEC que suplirà a l'imprés indicat:
  
- Primer termini ?de l'1 al 15 de març?: rebuts de salaris de gener i febrer i TC1 i TC2 de gener.
  
- Segon termini ?de l'1 al 15 de juny?: rebuts de salaris de març, abril i maig.
  
- Tercer termini ?de l'1 al 15 de setembre?: rebuts de salaris de juny, extra, si és procedent, juliol i agost.
  
- Quart termini ?de l'1 al 15 de novembre?: rebuts de salaris de setembre i octubre.
  
- Cinqué termini ?de l'1 al 15 de febrer de l'any següent a la convocatòria?: rebuts de salaris de novembre, desembre i extra i TC1 i TC2 del mes de desembre de l'any de la convocatòria.
  
3. Per a les ajudes corresponents a l'assistència tècnica, els costos d'aquesta es justificaran mitjançant la presentació de les factures i dels rebuts dels servicis prestats en els terminis establits en el paràgraf anterior.
  
En el cas de contractacions de personal de suport es justificarà el pagament dels salaris en la forma i els terminis previstos en l'apartat 2.1.
  
4. La subvenció per a l'adaptació de llocs o l'eliminació de barreres es pagarà prèvia presentació de factures i rebuts, i/o, si és procedent, certificats d'obra, corresponents a les inversions efectivament realitzades; s'estableix com a termini màxim de justificació el dia 31 d'octubre de l'any per al qual se sol·licita l'ajuda».
  
Article 7
  
S'afegeix un nou apartat a l'article 31 de l'Ordre de 29 de desembre, modificant-se la denominació i redacció, que queda com segueix:
  
«Article 31. Incompatibilitats i exclusions
  
1. Les ajudes i les subvencions previstes en aquesta ordre seran incompatibles amb qualsevol altre que, pels mateixos conceptes, puga atorgar qualsevol administració pública.
  
2. Les subvencions regulades per aquesta ordre i les bonificacions previstes en capítol II del Reial Decret 1451/1983, d'11 de maig, no s'aplicaran en els següents supòsits:
  
a) Relacions laborals de caràcter especial previstes en l'article 2.1 de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, o en altres disposicions legals.
  
b) Contractacions que afecten el cònjuge, ascendents, descendents i la resta de parents, per consanguinitat o afinitat, fins al segon grau inclusivament, de l'empresari o dels qui tinguen càrrecs de direcció o siguen membres dels òrgans d'administració de les empreses que revesteixen la forma jurídica de societat, així com les que es produïsquen amb aquestos últims.
  
c) Contractacions realitzades amb treballadors que, en els vint-i-quatre mesos anteriors a la data de la contractació, hagueren prestat servicis en la mateixa empresa o grup d'empreses mitjançant un contracte per temps indefinit.
  
El que disposa el paràgraf precedent serà també d'aplicació en el supòsit de vinculació laboral anterior del treballador amb empreses a què la sol·licitant dels beneficis haja succeït en virtut del que estableix l'article 44 de la Llei de l'Estatut dels Treballadors.
  
d) Treballadors que hagen finalitzat la seua relació laboral de caràcter indefinit en un termini de tres mesos previs a la formalització del contracte».
  
Article 8
  
1. Es modifica l'últim paràgraf de l'apartat 1.a) de l'article 25, que queda redactat com segueix:
  
«Amb aquesta ajuda es podrà subvencionar fins al 80% del cost salarial i de Seguretat Social del personal de suport en proporció directa amb el nombre de persones amb discapacitat psíquica integrades en el mercat laboral ordinari fins a un màxim de 1.200 euros mensuals per treballador de suport a jornada completa. En el cas de contractes de treball a temps parcial, l'import màxim de la subvenció experimentarà una reducció proporcional a la jornada laboral realitzada».
  
2. Es modifica l'últim paràgraf de l'apartat 1.b) de l'article 25, que queda redactat com segueix:
  
«Amb aquesta ajuda es podrà subvencionar fins al 100% dels costos salarials del personal amb discapacitat psíquica durant el període de contractació temporal en l'entitat col·laboradora fins a un límit de 900 euros al mes per treballador a jornada completa. En el cas de contractes de treball a temps parcial, l'import màxim de la subvenció experimentarà una reducció proporcional a la jornada laboral realitzada».
  
Article 9
  
Es modifica la redacció de l'apartat 2 de l'article 26, que queda com segueix:
  
«2. Termini
  
a) Les ajudes adreçades a les entitats promotores hauran de sol·licitar-se en el mes de desembre per a les accions subvencionables en l'exercici següent.
  
b) Les ajudes adreçades a entitats col·laboradores hauran de presentar-se entre l'1 de gener i el 30 de juny de l'any de la convocatòria i, en tot cas, aquestes sol·licituds es presentaran, com a mínim, dos mesos abans de la data d'inici dels contractes per als quals se sol·licita l'ajuda».
  
Article 10
  
Es modifica la redacció del segon apartat de l'article 28, que queda redactat en la forma següent:
  
«- Primer termini ?de l'1 al 15 de març?: justificacions de gener i febrer.
  
- Segon termini ?de l'1 al 15 de juny?: justificacions de març, abril i maig.
  
- Tercer termini ?de l'1 al 15 de setembre?: justificacions de juny, extres si és procedent, juliol i agost.
  
- Quart termini ?de l'1 al 15 de novembre?: justificacions de setembre i octubre.
  
- Cinqué termini ?de l'1 al 15 de febrer de l'any següent a la convocatòria?: justificacions de novembre i desembre de les despeses de les entitats promotores exclusivament».
  
DISPOSICIONS TRANSITÒRIES
  
Primera
  
Amb caràcter transitori, per a l'exercici 2002 es concedeix un termini d'un mes, a comptar des de l'endemà de la publicació d'aquesta ordre, per a la formulació de sol·licituds d'ajuda per retribucions de personal directiu regulades en l'apartat 3.c) de l'article 20.
  
Segona
  
Per a l'exercici 2002 les sol·licituds d'ajudes de les entitats promotores del programa «Ocupació amb Suport» podran presentar-se fins al 30 de juny.
  
Tercera
  
Per a l'exercici 2002 el requisit de presentació de sol·licituds per part de les entitats col·laboradores del programa «Ocupació amb Suport» amb, almenys, dos mesos d'antelació a la data d'inici del contracte per al qual se sol·licita l'ajuda, serà d'aplicació per a les sol·licituds relatives a contractes que hagen de subscriure's amb posterioritat al 30 de juny.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 d'abril de 2002
  
El conseller d'Economia, Hisenda i Ocupació,
  
VICENTE RAMBLA MOMPLET